Държавен вестник, бр. 8, 2023 г., стр. 15

БРОЙ  8	
Д Ъ Р Ж А В Е Н  В Е С Т Н И К 	
СТР.  15  
за устройството и дейността на комисията се 
уреждат структурата, функциите и правилата 
за работата на звеното.
Информиране и участие на министъра на 
финансите
Чл. 191д. (1) Министърът на финансите е 
компетентен орган по смисъла на чл. 3, па­
раграф 8 от Регламент (ЕС) 2021/23.
(2) Комисията за финансов надзор инфор­
мира незабавно министъра на финансите за 
решенията си за предприемане на действия по 
преструктуриране и за прилагане на инстру­
менти за преструктуриране в предвидените 
в Регламент (ЕС) 2021/23 случаи.
Допълнителни правила относно инструмен­
тите за преструктуриране по дял V, глава ІІІ 
от Регламент (ЕС) 2021/23
Чл. 191е. (1) Всички разумни разноски, 
направени от комисията във връзка с прила­
гането на инструменти или упражняването на 
правомощия за преструктуриране, и всички 
публични средства, използвани при прилагане­
то на държавните инструменти за финансово 
стабилизиране, подлежат на възстановяване в 
разумен срок като привилегировани вземания 
по начините, посочени в чл. 27, параграф 10, 
изречение второ от Регламент (ЕС) 2021/23.
(2) Българското законодателство в областта 
на несъстоятелността, свързано с недействи­
телност на действия и сделки и липсата на 
изпълнителна сила на правни актове, които 
ощетяват кредиторите, включително, но не 
само чл. 646 и 647 от Търговския закон, не 
се прилага по отношение на прехвърлянето 
на активи, права, задължения или пасиви от 
централен контрагент в режим на преструк­
туриране към друго лице чрез прилагането 
на инструмент за преструктуриране или уп­
ражняването на правомощие за преструкту­
риране, или чрез използването на държавен 
инструмент за финансово стабилизиране.
(3) При прилагането на инструмента за 
обезценяване и преобразуване съгласно чл. 33 
от Регламент (ЕС) 2021/23 комисията упраж­
нява правомощията за обезценяване и пре­
образуване по отношение на задълженията на 
централния контрагент след отчитане на из­
ключенията по чл. 33, параграф 4 от Регламент 
(ЕС) 2021/23, независимо дали задълженията 
се уреждат от законодателството на Република 
България, на друга държава членка или от 
правото на трета държава, при спазване на 
принципите за преструктуриране по чл. 23 
от Регламент (ЕС) 2021/23 и в съответствие 
с реда на вземанията по чл. 722, ал. 1 от 
Търговския закон.
(4) За прехвърлянето на инструменти на 
собственост, емитирани от централен кон­
трагент в режим на преструктуриране, или 
активи, права, задължения или пасиви на 
централен контрагент в режим на преструк­
туриране при прилагане на инструмента за 
продажба на стопанска дейност по чл. 40 от 
Регламент (ЕС) 2021/23 и на инструмента 
„Мостов централен контрагент“ по чл. 42 от 
същия регламент не се изисква съгласието на 
акционерите на централния контрагент или 
на трето лице, различно от купувача. Огра­
ниченията, произтичащи от Търговския закон 
или от Закона за публичното предлагане на 
ценни книжа, не се прилагат.
Държавни инструменти за стабилизиране
Чл. 191ж. (1) В случай на системна криза, 
като крайна мярка, ако целите на преструк­
турирането за централен контрагент в режим 
на преструктуриране не са постигнати, след 
като инструментите за преструктуриране са 
приложени от комисията в максимално под­
ходяща степен с оглед запазване на финансо­
вата стабилност и няма вероятност да бъдат 
постигнати чрез други действия по преструк­
туриране, комисията уведомява министъра на 
финансите. Уведомлението съдържа най-малко 
следната информация:
1. текущото финансово състояние на цен­
тралния контрагент;
2. плана за преструктуриране на централ­
ния контрагент;
3. друга информация от значение за случая 
по преценка на комисията или по искане на 
министъра на финансите.
(2) С уведомлението по ал. 1 комисията 
може да предложи на министъра на финансите 
да бъде предоставено финансиране за центра­
лен контрагент в режим на преструктуриране 
чрез използване на държавните инструменти 
за финансово стабилизиране по дял V, гла­
ва ІІІ, раздел 7 от Регламент (ЕС) 2021/23, 
при условие че:
1. финансирането се предоставя при спазва­
не на Закона за държавните помощи и правната 
рамка на Европейския съюз за държавната 
помощ и след постановяване на положително 
решение от страна на Европейската комисия;
2. са спазени изискванията по чл. 45, па­
раграф 1, букви „а – д“ от Регламент (ЕС) 
2021/23.
(3) Въз основа на уведомлението по ал. 1 
и оценката на комисията относно възмож­
ностите за преструктуриране министърът на 
финансите, включително след консултации 
с Българската народна банка в случаите по 
чл. 45, параграф 3, буква „а“ от Регламент 
(ЕС) 2021/23, може да отправи мотивирано 
предложение до Министерския съвет за взе­
мане на решение за прилагане на държавните 
инструменти за финансово стабилизиране по 
дял V, глава ІІІ, раздел 7 от Регламент (ЕС) 
2021/23, при спазване на правилата за дър­
жавните помощи, при условие че прилагането 
на останалите инструменти за преструкту­
риране не би било достатъчно за избягване 
на значителни неблагоприятни последици 
за финансовата система, а за държавния